
	Data
	Pateikiamos informacijos apibendrinimas
	Informacijos šaltinis
	Pastabos

	Lietuvos eksportuotojams aktuali informacija

	2026-08-02
	Nepaisant pirmųjų pozityvių ekonomikos augimo signalų, vartotojų nuotaikos Vokietijoje išlieka slogios. Handelsblatt tyrimų instituto (HRI) Vokietijos prekybos asociacijos (HDE) užsakymu skaičiuojamas vartotojų pasitikėjimo indeksas rugpjūčio apklausoje krito dar 0,59 punkto iki 94,18 punkto. Tai daugiau kaip 3 punktais žemesnis rodiklis nei prieš metus. Vartotojų polinkį taupyti skatina nerimas dėl infliacijos, ypač augančių energijos kainų, bei didėjanti bedarbystė.


	Konsum: Wirtschaft macht Hoffnung, Verbraucher bleiben im Krisenmodus

	

	2026-08-03
	Vokietijos cukrinių runkelių augintojų asociacijos teigimu, karščiai, sausra ir ligos daro milžinišką žalą cukrinių runkelių derliui. Manoma, jog šiemetis derlius gali būti blogiausias per pastaruosius 35 metus, o cukraus gamyba turėtų sumažėti bent trečdaliu. Der Tagesspiegel teigimu, tai tikrai atsilieps vartotojų kainoms. 


	Agrar: Historisch schlechte Zuckerrüben-Ernte befürchtet

	

	2026-08-05
	Nuotaikos Vokietijos automobilių pramonėje gerėja. Paskutinės IFO instituto apklausos duomenimis,  verslo klimato indeksas siekia 15,6 punkto ir per mėnesį išaugo 6 punktais. Dabartinę padėtį įmonės vis dar vertina itin prastai (indeksas -30 punktų), tačiau ateities perspektyvų vertinimas siekia -0,1 punkto ir yra geriausias per trejetą pastarųjų metų. Didėja užsakymų portfelis, gerėja eksporto perspektyvos. 


	Die Autoindustrie schöpft Hoffnung - WELT

	

	2026-08-11
	Dėl užsitęsusios kaitros ir sausros sumažėjus vandens lygiui upėse ir dėl šios priežasties sumažėjus upėmis gabenamų krovinių srautams, Badeno - Viurtembergo žemės Susisiekimo ministerija paskelbė laikinai atšaukianti draudimą sunkvežimiams gabenti krovinius Vokietijos greitkeliais šeštadieniais ir sekmadieniais. Netrukus prie šio pranešimo prisijungė ir Bavarijos žemė. Ribojimo atšaukimas galios nuo rugpjūčio 15 iki 31 d. Kiek anksčiau apie tokio ribojimo atšaukimą buvo pranešusios kitos Vokietijos federalinės žemės: Šiaurės Reino-Vestfalijos, Žemutinės Saksonijos, Reinland-Pfalco ir Saro žemės. Iki rugpjūčio vidurio prie jų prisijungė ne tik Bavarija ir Baden-Viurtembergas, bet ir Šlėzvigas-Holšteinas, Hamburgas, Brėmenas, Hesenas ir Meklenburgas-Pomeranija.
	Lkw-Fahrverbot gelockert: Mehr Stau auf Autobahnen in den Ferien? - SWR Aktuell) (Staugefahr: Bayern lockert Lkw-Fahrverbot, aber Österreich nicht | BR24
	

	2026-08-14
	Didmeninės prekybos kainos Vokietijoje 2026 m. liepą augo ir buvo 0,2 proc. aukštesnės nei birželį bei 5,3 proc. aukštesnės, lyginant su analogišku 2025 m. laikotarpiu, praneša Federalinė statistikos tarnyba. Lemiamą įtaką  augimui turėjo energetikos resursų ir žaliavų kainos. Tuo tarpu, palyginus su analogišku 2025 m. laikotarpiu, 13,9 proc. mažėjo dalies žemės ūkio produkcijos kainos.
	Großhandelspreise im Juli 2026: +5,3 % gegenüber Juli 2025 - Statistisches Bundesamt
Erzeugerpreise landwirtschaftlicher Produkte im Juni 2026: -13,9 % gegenüber Juni 2025 - Statistisches Bundesamt
	

	2026-08-18
	Dėl užsitęsusios kaitros ir sausros šalyje Vokietijoje prognozuojamas 7 proc. mažesnis grūdinių kultūrų ir kitų augalininkystės produktų derlius. Rugpjūčio viduryje Vokietijos Raiffeisen asociacijos galutiniai vertinimai rodo, kad pietų Vokietija, ypač Bavarija ir Baden-Viurtembergas, nukentėjo labiausiai. Kukurūzų derliaus nuostoliai kai kur siekia daugiau kaip 20 proc. Skaičiuojama, kad vien tik BW žemėje avižų derlius bus sumažėjęs beveik 23 proc. Bavarijos žemės ūkio ministrės Michaelos Kaniber vertinimu, šių metų grūdų derlius Bavarijos žemėje bus žemiau daugiamečio vidurkio, t.y. mažesnis 20-40 proc.
	Starker Ernterückgang in BW: Steigen jetzt die Preise? - SWR Aktuell, Ernte 2026: Hitzewelle kostet Bauern mehr als 600 Millionen Euro | BR24
	

	Tiesioginėms užsienio investicijoms pritraukti į Lietuvą aktuali informacija

	2026-
	Investuotojų nuotaikos Vokietijoje stipriai pagerėjo. ZEW indeksas rugpjūtį pakilo nuo 26,3 iki 34,2 punkto, gerokai viršydamas 30 punktų prognozę. Geresni eksporto užsakymai ir infrastruktūros investicijos suteikia daugiau optimizmo, nors brangi energija ir logistikos problemos išlieka aktualiomis problemomis.
	https://www.tagesspiegel.de/wirtschaft/konjunktur-ifo-geschaftsklima-steigt-vierten-monat-in-folge-15978398.html 
	

	2026-
	Vokietijos pramonė vis labiau susiduria su konkurencingumo problema. Žiniasklaida informuoja, kad Vokietijos įmonės dalį gamybos perkelia į Rytų Europą, ypač dėl aukštų gamybos sąnaudų ir silpnesnės paklausos. Tai rodo ne vien trumpalaikę konjunktūros problemą, bet ir gilesnę Vokietijos pramonės struktūrinę krizę.
	Warum deutsche Industrie ihr Glück in Ungarn sucht | tagesschau.de 
	

	2026-08-16
	Vokietijos pramonės įmonės 2026 m. I pusmetį 65 proc. (iki 4,3 mlrd. EUR) sumažino investicijų į JAV ekonomiką apimtis, teigia Vokietijos ekonomikos institutas (IW-Institut) 
	https://www.tagesspiegel.de/wirtschaft/studie-sieht-folgen-der-trump-politik-deutsche-unternehmen-drosseln-investitionen-in-den-usa-um-zwei-drittel-15947606.html 
	

	Lietuvos verslo plėtrai užsienyje aktuali informacija

	2026-08-07
	Die Welt: IFO instituto vadovas Clemes Fuest siūlo įvesti Vokietijoje vieningą 19 proc. PVM tarifą. Vietoje esamų PVM lengvatų siūloma mažiau pasiturintiems namų ūkiams (iki 55000 EUR pajamų) taikyti tikslines subsidijas iš federalinio biudžeto. Manoma, kad toks modelis federaliniam biudžetui atneštų 36 mlrd. EUR metinių pajamų. Tokia priemonė leistų supaprastintą chaotišką PVM sistemą ir kartu nenuskriaustų labiausiai pažeidžiamų asmenų grupių.


	Mehrwertsteuer: Alles auf 19 Prozent – Ifo-Chef schlägt Abschaffung des ermäßigten MwSt.-Satzes vor - WELT

	

	Lietuvos turizmo sektoriui aktuali informacija

	2026-08-11
	Federalinės statistikos tarnybos duomenimis, 2026 m. birželio mėn. bendras nakvynių skaičius apgyvendinimo įstaigose sumažėjo 2,9 proc., lyginant su 2025 m. Tuo pat laikotarpiu 1,7 proc. augo užsienio turistų nakvynių skaičius. Tačiau 2026 m. pirmo pusmečio turistų nakvynių duomenys išliko 0,3 proc. aukštesni nei 2025 m. I pusmetį.
	Tourismus in Deutschland im Juni 2026: 2,9 % weniger Übernachtungen als im Vorjahresmonat - Statistisches Bundesamt
	

	2026-08-17
	2025 metais Vokietijos turistų kelionių su bent viena nakvyne (šalyje ir užsienyje) skaičius, lyginant su 2024 m., sumažėjo 1,1 proc., praneša Federalinė statistikos tarnyba. Vidaus kelionių skaičius augo 3,9 proc., tuo tarpu užsienio kelionių sumažėjo 8,3 procento.10,5 proc. augo verslo kelionių skaičius, privačių kelionių mažėjo 2,9 proc. 
	Weniger Reisen, aber Rekordwert bei mehrtägigen Inlandsreisen 2025 - Statistisches Bundesamt
	

	Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija

	2026-08-26
	Doktorantų skaičius Vokietijos aukštosiose mokyklose 2025 m. išaugo 1,8 proc. ir siekė daugiau kaip 216 tūkst., skelbia Federalinė statistikos tarnyba. 30 procentų daktaro laipsnio siekia sveikatos mokslų srityje, vidutinis doktoranto amžius – 30,5 metų.
	1,8 % mehr Promovierende im Jahr 2025 - Statistisches Bundesamt
	

	2026-08-31
	Berlyne pradėjo darbą naujas Dirbtinio intelekto saugumo institutas (AISI Deutschland). Instituto steigėjai – Federalinė vidaus reikalų ir Federalinė skaitmenizacijos ir valstybės plėtros ministerijos. Instituto uždavinys – vertinti galimybes ir rizikas Vokietijai, susijusias su DI modeliais, didinti Vokietijos atsparumą DI srityje. Pradinėje stadijoje institutas remsis Federalinės tinklų agentūros (Bundesnetzagentur) ir Federalinės informacinės technikos saugumo tarnybos (Bundesamt fuer Sicherheit in der Informationstechnik) resursais.
	https://www.handelsblatt.com/technik/ki/cybersecurity-deutsches-ki-sicherheitsinstitut-geht-in-berlin-an-den-start/100250937.html 
	

	Lietuvos ekonominiam saugumui aktuali informacija 

	2026-08-05
	Federalinė ekonomikos, energetikos ir technologijų ministerija prognozuoja elektros energijos kainų mažėjimą. Tiesa, pripažįstama, kad ryškesni pokyčiai įmanomi tik vidutinio laikotarpio perspektyvoje, apie 2030 metus. Interviu Federalinei spaudos agentūrai (BPA) ministrė K.Reiche pabrėžė, kad ministerijos rengiamas pokyčių paketas turės suderinti aplinkosaugos, tiekimo saugumo, įperkamumo, konkurencingumo išlaikymo, atsakingo biudžeto lėšų naudojimo aspektus. 17 mlrd. Eurų išleidžiama atsinaujinančių energijos šaltinių subsidijavimui, planuojama daugiau orientuotis į rinkos, o ne subsidijavimo elementus. Tikriausiai bus atsisakoma subsidijų gaminantiems vartotojams, kurių įrenginių galia viršija 25 kW. Planuojama  labiau riboti tinklų prieiga pikiniais energijos gamybos laikotarpiais.


	Reiche geht mittelfristig von sinkenden Strompreisen aus - WELT

	

	
	Dėl rekordiškai žemo vandens lygio stringa laivyba, didėja transportavimo kaštai, o chemijos, plieno ir energetikos įmonės jau praneša apie sutrikimus. Problema ypač svarbi, nes Reinas yra viena pagrindinių Vokietijos pramonės logistikos arterijų. ING ekonomistai vertina, kad jei dabartinė Reino problema užsitęstų, ji galėtų sumažinti Vokietijos 2026 m. BVP augimą maždaug 0,3 procentinio punkto
	
	

	2026-08-28
	Vokietijos dujų saugyklų užpildymo lygis 2026 m. rugpjūčio mėn. siekia 51 proc., kai analogišku pernai metų laikotarpiu užpildymo lygis buvo daugiau kaip 67 proc. Kol energetikos įmonės vengia aktyvaus darbo dujų rinkose dėl aukštų energijos kainų, išaugusių mažėjant Artimųjų Rytų šalių dujų pasiūlai, opozicinė Žaliųjų partija reikalauja federalinės vyriausybės imtis veiksmų, surengiant specialų Bundestago ekonomikos ir energetikos komiteto posėdį krizės suvaldymo priemonėms aptarti. Ekspertai įspėja, kad žiemos metu SGD rinkoje bus susiduriama su ekstremaliai išaugusia konkurencija su Azijos pirkėjais, be to, Vokietijos SGD infrastruktūros pajėgumai ir toliau išlieka santykinai nedideli. Vokietijos užsienio reikalų ministras J.Wadephul Alžyre susitiko su šalies prezidentu A.Tebboune ir energetikos institucijų vadovais, siekdamas užsitikrinti naujus dujų tiekimo kelius.  Vienas iš pateikiamų pasiūlymų – grįžti prie aktyvesnio anglimi kūrenamų elektrinių naudojimo, balansuojant nepakankamą saulės ir vėjo elektrinių energijos gamybą iki pat 2031 m., kai turėtų būti paleistos naujai statomos dujinės elektrinės. 
	https://www.tagesspiegel.de/wirtschaft/die-lage-ist-ernst-grune-fordern-gas-krisengipfel--unionsfraktionsvize-will-kohlekraftwerke-anwerfen-15990902.html 
	

	Bendra akreditacijos valstybių ekonominė informacija

	2026-08-06
	Vokietijos pramonės užsakymai birželio mėn. netikėtai stipriai išaugo. Federalinės statistikos tarnybos duomenimis, palyginus su geguže, užsakymų apimtis padidėjo 3,1 proc.  Augimas tęsiasi antrą mėnesį iš eilės. Labiausiai augo mašinų gamybos, duomenų apdorojimo įrangos, elektronikos ir optinių prietaisų gamybos sektoriai,  Ekspertų nuomone, tendencijos rodo, kad kritinė riba jau peržengta ir artimiausiais metais galima tikėtis spartesnio Vokietijos ekonomikos augimo. Nuotaikas temdo nežinomybė naftos rinkose ir netikėtai žemo vandens lygio Vokietijos upėse poveikis energetikos ir transporto sektoriams
	Konjunktur: Industrie überrascht mit kräftigem Auftragsplus 


	

	2026-08-06
	Die Welt skelbia atnaujintą 500 didžiausių Vokietijos įmonių sąrašą. Didžiausia pagal apyvartą šalies įmone išlieka Volkswagen koncernas (322 mlrd. EUR apyvarta). Bendra sąrašo įmonių apyvarta išaugo 0,3 proc. – pirmą kartą per pastaruosius du metus.


	Das sind Deutschlands größte Unternehmen - WELT

	

	2026-08-12
	Vokietijos infliacijos lygis liepą pakilo iki 2,8 %, o šį augimą daugiausia lėmė energijos kainų padidėjimas pasibaigus degalų mokesčių lengvatų schemai, pranešė Federalinė statistikos tarnyba („Destatis“). „Energijos kainos toliau kilo didesniu nei vidutinis tempu ir todėl išliko pagrindiniu infliacijos varikliu“, – sakė „Destatis“ vadovė R. Brand. Liepos mėnesį vartotojai už kurą ir šildymą mokėjo 8,3 % daugiau nei prieš metus, palyginti su vos 3,4 % padidėjimu birželį. Gegužės ir birželio mėnesiais vyriausybė sumažino energijos mokesčius benzinui ir dyzelinui beveik 0,17 euro už litrą, nes JAV karas su Iranu padidino naftos kainas. Pasibaigus schemai, benzinas daugumoje vietų dabar kainuoja daugiau nei 2 eurus (iki 2,31) už litrą. Naftos kainų šokas buvo pagrindinė priežastis, lėmusi balandžio mėnesio infliacijos lygio kilimą iki 2,9 % – aukščiausio lygio nuo 2024 m. sausio mėn. Maisto kainos pastaraisiais mėnesiais kilo tik nežymiai. Liepos mėnesį jos buvo 0,4 % didesnės nei tą patį mėnesį prieš metus, ir atitiko du ankstesnius mėnesius. Tačiau ekonomistai teigia, kad maisto kainos greičiausiai kils dar labiau, nes dėl didelių energijos kainų transportas, šaldymas ir sandėliavimas šiuo metu yra brangesni. Karštis ir sausra taip pat neigiamai veikia žemės ūkį ir gali sumažinti derlių.


	Inflationsrate im Juli 2026 bei +2,8 % - Statistisches Bundesamt
	

	2026-08-14
	Federalinės statistikos tarnybos skelbiamais 2026 m. gegužės mėn. duomenimis, įmonių bankrotų skaičius Vokietijoje sausio – gegužės mėnesiais per metus išaugo 4,9 procento. Didžiausias bankrotų skaičiaus augimas fiksuotas transporto ir sandėliavimo sektoriuose. Tuo tarpu naujai įsteigiamų įmonių skaičius išaugo 8,3 procento, o steigiamų stambesnių įmonių skaičius - 3 procentais.
	Unternehmensinsolvenzen im Mai 2026: -2,0 % gegenüber Mai 2025 - Statistisches Bundesamt
	

	2026-08-20
	Vokietijos eksportas 2026 m. I pusmetį augo 3,9 proc. ir siekė 817,8 mlrd. EUR. Importas augo 4,7 proc. ir siekė 712,1 mlrd. EUR. Svarbiausiu eksporto partneriu išlieka JAV, tačiau eksportas į JAV sumažėjo 6,1 proc. Augo eksportas į kitus svarbiausius partnerius, visų pirma į Prancūziją ir Olandiją. Eksportas į Kiniją mažėjo 12,2 proc., tarp eksporto partnerių Kinija užima 9 vietą. Svarbiausi importo partneriai – Kinija (89,1 mlrd. EUR), JAV (50,6 mlrd.) ir Olandija (48,9 mlrd.) 
	Deutsche Exporte im 1. Halbjahr 2026: +3,9 % zum Vorjahreszeitraum - Statistisches Bundesamt
	

	2026-08-21
	Bavarijos Ekonomikos ministerija pranešė apie teigiamus šių metų pirmojo pusmečio Bavarijos ekonominius rodiklius. Augo Bavarijos eksportas. 2026 metų pirmąjį pusmetį Bavarijos ekonomika pasiekė 236,5 mlrd. eurų prekybos apyvartą. Iš jų eksportas sudarė 117,3 mlrd. eurų, o importas – 119,2 mlrd. eurų. Palyginti su tuo pačiu laikotarpiu prieš metus, eksportas padidėjo 2,7 proc. Ypač sparčiai augo eksportas į Europos Sąjungos šalis – 9,5 proc. Pažymėtinas eksporto augimas į tokias šalis kaip Lenkija, Austrija, Čekija, Prancūzija, Italija, Vengrija ir Ispanija. Tradicinis Bavarijos prekybos deficitas su Lenkija dėl augančio eksporto 2026 metų pirmąjį pusmetį virto prekybos pertekliumi.
	Aiwanger: "Bayerns Exporte stabilisieren sich - jetzt CO2-Steuer beim Sprit, EU-Verpackungsverordnung und E-Autoprämie abschaffen, die vor allem der Konkurrenz nutzt"
	

	2026-08-21
	Bavarijos ir Badeno-Viurtembergo verslo asociacijos bei stambiosios korporacijos ragina federalinę vyriausybę skubiai imtis reformų. Laiške teigiama, kad Vokietijos federalinė vyriausybė turi tvariai sumažinti socialinio draudimo įmokų naštą ir reikalaujama kuo greičiau ir be jokių išlygų įgyvendinti paskelbtas reformas, numatytas koalicinėje sutartyje. Kaip praneša „Mediengruppe Bayern“, laišką pasirašiusiųjų tarpe yra „Audi“, BMW, „Mercedes-Benz“, „Porsche“, ZF ir „Siemens“, taip pat metalo ir elektrotechnikos pramonės darbdavių asociacijos. Pagrindinėmis šių reikalavimų priežastimis įvardijamos didelės energijos kainos ir sudėtingos ekonominės sąlygos. Asociacijos ir įmonės reikalauja ilgalaikio socialinių įmokų mažinimo. Kai kuriais atvejais bendra įmokų našta viršija 42 procentus. Tačiau „Siemens Healthineers“ vadovas Bernhardas Montagas laikosi kitokios nuomonės. Jis kalba apie daugelio verslo lyderių „nuolatinį bambėjimą“ ir pabrėžia, kad įmonės neturėtų nuolat ieškoti pagalbos politikoje, nes Vokietija vis dėlto nėra planinė ekonomika
	Unternehmen aus BW fordern in Brandbrief Reformen - SWR Aktuell
	

	2026-08-24
	Badeno - Viurtembergo žemės statistikos tarnybos duomenimis, 2026 m. pirmąjį pusmetį žemės eksportas išaugo 3,8 proc. ir pasiekė apie 127 mlrd. eurų. Tačiau tradicinėms regiono eksporto šakoms sekėsi nevienodai. Sparčiausiai augo metalo pramonės eksportas (apie 46 proc.), kuris iš dalies kompensavo automobilių, mašinų gamybos ir farmacijos sektorių eksporto mažėjimą. Tuo pačiu laikotarpiu importas į BW žemę padidėjo 5,4 proc. iki maždaug 115 mlrd. eurų. JAV išliko svarbiausia BW eksporto rinka, tačiau eksportas į jas sumažėjo apie 5 proc., daugiausia dėl sumažėjusių automobilių ir farmacijos produktų pardavimų. Dar didesnis nuosmukis fiksuotas Kinijos rinkoje: eksportas į šią šalį sumažėjo beveik penktadaliu iki 5,7 mlrd. eurų, todėl Kinija nukrito į 8 vietą svarbiausių eksporto partnerių tarpe. Tuo tarpu importas iš Kinijos išaugo 13,9 proc. iki 11,5 mlrd. eurų, išlaikant ją didžiausia importo kilmės šalimi regione. BW žemės eksporto augimą reikšmingai palaikė didesni pardavimai į Šveicariją, JK, Ispaniją ir Italiją.
	Export-Plus - doch nach China gehen immer weniger Waren - SWR Aktuell

	

	2026-08-25
	Federalinė statistikos tarnyba paskelbė detalius patikslintus 2026 m. II ketvirčio Vokietijos BVP augimo duomenis. Per II ketvirtį, palyginus su pirmuoju, fiksuotas 0,3 proc. realaus BVP augimas – 0,1 proc. aukštesnis už preliminarų įvertį. Pagrindiniu augimo akceleratoriumi tapo didėjęs prekių eksportas. Didmeninės ir mažmeninės prekybos rezultatai taip pat buvo ženkliai geresni nei tikėtasi. Paslaugų eksportas nepakito, namų ūkių vartojimas išliko vangus, o investicijos į pagrindinį kapitalą sumažėjo 1,4 proc. BVP augimas, lyginant su analogišku 2025 m. laikotarpiu, siekė 1 proc. Realaus darbo užmokesčio augimas siekė 4,4 proc., namų ūkių taupymas išaugo 9,6 proc. Visgi lyginant su kitomis ES šalimis, Vokietijos augimas išlieka 0,2 proc. punkto žemiau vidurkio. Birželį Vokietijos pramonės gamyba padidėjo 0,2% per mėnesį. Automobilių gamyba padidėjo 3,6 %. Tai buvo jau trečias iš eilės pramonės gamybos augimo mėnuo. Vokietijos eksportas birželio mėn. padidėjo 0,9%. Jo vertė pasiekė rekordinius 139,3 mlrd. EUR.  Tai buvo penktas iš eilės mėnuo, kai eksportas didėjo. Importas birželį padidėjo net 4,4%. Tai daugiausiai sąlygojo importo augimas iš Kinijos. Per 2026 m. pirmąjį pusmetį Vokietijos prekybos deficitas su Kinija išaugo iki maždaug 55 mlrd. EUR, palyginti su 40 mlrd. EUR tuo pačiu laikotarpiu pernai. Pirmąjį pusmetį Vokietija iš Kinijos importavo prekių beveik už 92 mlrd. EUR. Tuo tarpu pirmąjį 2026 m. pusmetį Vokietijos eksportas į Kiniją sumažėjo daugiau nei 12 %, iki mažiau nei 37 mlrd. EUR.
	Bruttoinlandsprodukt: Ausführliche Ergebnisse zur Wirtschaftsleistung im 2. Quartal 2026 - Statistisches Bundesamt
	

	2026-08-31
	Preliminarus infliacijos Vokietijoje 2026 m. rugpjūtį (lyginant su 2025 m. rugpjūčiu) įvertis – 2,9 proc., skelbia Federalinė statistikos tarnyba. Energijos kainos preliminariai augo 10,5 proc., maisto prekių – 0,1 proc., kitų prekių – 3 proc., paslaugų kainos – 2,8 proc.
	Inflationsrate im August 2026 voraussichtlich +2,9 % - Statistisches Bundesamt
	

	Kita ekonominiam bendradarbiavimui aktuali informacija

	2026-08-04
	Iki 2027 m. pabaigos Vokietijos gynybos technologijų bendrovė „Hensoldt“ kartu su „Bosch“ planuoja įsteigti naują vystymo centrą Leinfelden-Echterdingene, netoli Štutgarto. Projekte numatoma sukurti apie 300 darbo vietų. Naujasis centras bus įkurtas „Bosch Power Tools“ patalpose, kurios bus nuomojamos. Numatoma, kad pagrindinės veiklos sritys bus programinės įrangos architektūrų kūrimas tinklinėms ir nuotoliniu būdu atnaujinamoms gynybos sistemoms, taip pat pažangių produktų kūrimo procesų diegimas, remiantis automobilių pramonėje sukaupta patirtimi. Kvalifikuoti „Bosch“ darbuotojai galės pereiti dirbti į naująjį „Hensoldt“ centrą. Orientuojamasi į sistemų kūrimo, programinės įrangos ir elektrotechnikos specialistus. Taip tikimasi išsaugoti aukštos kvalifikacijos specialistus regione ir prisidėti prie Badeno-Viurtembergo žemės ekonominio konkurencingumo didinimo. Tuo tarpu „Bosch“ susiduria su sudėtinga ekonomine situacija. Bendrovę neigiamai veikia lėtesnis nei tikėtasi perėjimas prie elektromobilių ir konkurencingumo problemos įvairiuose verslo segmentuose. Siekdama mažinti kaštus, bendrovė vykdo restruktūrizaciją ir automobilių komponentų padalinyje. Artimiausiais metais planuojama panaikinti iki 22 tūkst. darbo vietų.
	Hensoldt plant neues Entwicklungszentrum in Leinfelden - SWR Aktuell

	

	2026-08-06
	Die Welt: pesimizmo Vokietijos ekonomikoje vis mažiau. IFO instituto skelbiamas verslo klimato indeksas liepos mėn. augo 0,9 punkto ir siekė 86,6 punkto. Augimas tęsiasi jau trečią mėnesį iš eilės. Įmonės esamą padėtį vertina pesimistiškiau nei prieš mėnesį, tačiau ženkliai pagerėjo artimiausios ateities perspektyvų vertinimas.

Welt am Sonntag skelbia interviu su Rheinmetall vadovu A,Pappergeriu: džiaugiamasi stipriai išaugusia apyvarta (9,9 mlrd. EUR), pelnu (1,8 mlrd. EUR) ir užsakymų portfeliu (80 mlrd. EUR), daug dėmesio skiriama naujai įsigytiems ir plėtojamiems jūrinės gynybos priemonių gamybos pajėgumams.


	Rheinmetall-Chef Armin Papperger: „Wir bieten unsere neu entwickelte Fregatte GMF140 jetzt im internationalen Markt an“ - WELT
	

	2026-08-06
	Siemens AG pelnas auga, gerinamos veiklos rezultatų prognozės. Įmonės užsakymų portfelis išaugo 28 mlrd. EUR ir pasiekė  rekordinį 132 mlrd. EUR dydį, grynasis pelnas antrąjį ketvirtį siekė 2,58 mlrd. EUR.


	Siemens macht mehr Gewinn und erhöht die Prognose - WELT

	

	2026-08-07
	2026 m. I-ąjį pusmetį Vokietijos sunkvežimių gamintoja „Daimler Truck“ patyrė reikšmingą pelno mažėjimą. Koreguotas veiklos pelnas (EBIT) sumažėjo nuo 2,1 mlrd. eurų tuo pačiu laikotarpiu pernai iki 1,3 mlrd. eurų, t.y. beveik perpus. Pagrindinė priežastis: JAV muitų tarifų poveikis, neigiamai atsiliepęs bendrovės rezultatams. Nepaisant to, bendrovė sėkmingai dirbo Šiaurės Amerikos rinkoje, kur dėl didelės sunkvežimių paklausos užsakymų skaičius išaugo daugiau nei dvigubai, palyginti su 2025 metais. Atsižvelgdama į stiprius pardavimus šiame regione ir tikėdamasi mažesnių muitų sąnaudų ateityje, „Daimler Truck“ prognozuoja, kad 2026 m. pelnas didės. Dėl šios priežasties įmonė jau šių metų liepos pabaigoje pagerino metų finansines prognozes. Įmonė taip pat paskelbė šių metų pabaigoje ketinanti pradėti naujos gamyklos JAV statybas. Tiksli jos vieta kol kas neatskleidžiama, kaip ir investicijų dydis bei būsimi gamybos pajėgumai. Nuo 2029 m. joje planuojama gaminti tolimųjų reisų ir specialios paskirties sunkvežimius
	Gewinn bei Daimler Truck bricht um fast die Hälfte ein - SWR Aktuell

	

	2026-08-10
	Apklausos rodo, kad naujų nuomos sutarčių nuomos kainos Vokietijoje toliau smarkiai kilo, nes nuolatinis būsto trūkumas ir toliau daro spaudimą rinkai. Vokietijos Pfandbrief bankų asociacijos (VDP) duomenimis, antrąjį ketvirtį naujos butų nuomos kainos daugiabučiuose buvo 3,2 % didesnės nei prieš metus. Tačiau augimo tempas, palyginti su ankstesniais ketvirčiais, šiek tiek sulėtėjo. Septyniuose didžiausiuose Vokietijos miestuose nuomos kainos vidutiniškai išaugo tik 1,5 %, tačiau padėtis smarkiai skyrėsi. Diuseldorfe užfiksuotas didžiausias padidėjimas – 3,6 %, o Berlyne nuomos kainos beveik nepakito ir pakilo tik 0,6 %. Apskaičiuota, kad Vokietijoje trūksta apie 1 mln. būstų, o pasiūla ypač maža didžiuosiuose miestuose. Antrąjį ketvirtį būstų kainos taip pat toliau kilo. VDP duomenimis, butai ir namai buvo 1,9 % brangesni nei prieš metus ir 0,3 % brangesni nei praėjusį ketvirtį.


	VdP-Zahlen: Mieten in Deutschland ziehen deutlich an | tagesschau.de
	

	2026-08-13
	Vokietijos plieno pramonės milžinė „ThyssenKrupp“ gavo „žalią šviesą“ tęsti 3 mlrd. EUR žaliojo plieno projektą. Šią savaitę paskelbta, kad „Thyssenkrupp“ baigia pasiekti susitarimą dėl pakeisto finansavimo savo naujos gamyklos Duisburge statybai. ES patvirtino naują valstybės pagalbos schemą, kurios vertė siekia apie 2 mlrd. EUR. Svarbiausias pokytis – projektui nebebus iš karto privalomas vandenilio naudojimas, nes dabartinėmis sąlygomis tai ekonomiškai per sudėtinga. „Thyssenkrupp Steel“ Duisburge stato tiesioginės geležies redukcijos (DRI) įrenginį. Jo esmė – pakeisti tradicinę plieno gamybos technologiją, kuriai naudojama daug anglies ir kokso.
	Thyssenkrupp Aktie: DRI-Kompromiss mit Berlin und Brüssel
	

	2026-08-14
	Vokietijos pramonėje sparčiai mažėja darbo vietų skaičius, teigia Federalinė statistikos tarnyba. Per 2026 m. I pusmetį darbo vietų pramonėje sumažėjo 144100, arba 2,7 proc.  144100, arba 2,7 proc. Darbuotojų mažėjo praktiškai visose pramonės šakose, ypač paveikta automobilių ir jų dalių pramonė, kurioje neliko 42300, arba 5,8 proc. darbo vietų., o užfiksuotas darbuotojų skaičius mažiausias nuo 2005 metų.
	Stellenabbau in der Automobilindustrie: 42 300 weniger Beschäftigte zum Ende des 1. Halbjahres 2026 als ein Jahr zuvor - Statistisches Bundesamt
	

	2026-08-16
	Išduodamų gyvenamosios statybos leidimų skaičius Vokietijoje 2026 m. I pusmetį išaugo 15,8 proc. Tai didžiausias augimas nuo 2016 metų. 
	Baugenehmigungen für Wohnungen im Juni 2026: +13,8 % zum Vorjahresmonat - Statistisches Bundesamt
	

	2026-08-28
	Rugpjūčio 27 d., Berlyne Vokietijos kanclerio Friedricho Merzo iniciatyva įvyko šešių vadinamųjų ES „taupiųjų“ arba grynųjų biudžeto mokėtojų valstybių susitikimas dėl būsimos 2028–2034 m. ES daugiametės finansinės programos (MFF). Susitikime dalyvavo Vokietijos, Austrijos, Danijos ir Suomijos vadovai, o Nyderlandų ir Švedijos vadovai prisijungė nuotoliniu būdu. Šios šešios šalys kartu finansuoja apie 40 proc. ES biudžeto, todėl siekia suformuoti bendrą poziciją prieš lemiamą derybų etapą.  Pagrindinė susitikimo žinia – Europos Komisijos pasiūlytas beveik 2 trln. eurų biudžetas yra per didelis. Šešios valstybės pareikalavo jį sumažinti keliais šimtais milijardų eurų, o Vokietija anksčiau yra kalbėjusi net apie maždaug 400 mlrd. eurų sumažinimą. Tačiau šalys neprieštarauja tam, kad bendras ES biudžetas nominaliai didėtų tik reikalauja, kad augimas būtų nuosaikus ir finansiškai pagrįstas.  Kartu Berlyno grupė pasisakė ne už vien mechaninį taupymą, o už ES išlaidų prioritetų pertvarkymą. Daugiau lėšų turėtų būti skiriama saugumui ir gynybai, Europos konkurencingumui, migracijos valdymui ir strateginiam suverenitetui. Taupyti siūloma subalansuotai įvairiose kitose biudžeto srityse. Šešios valstybės taip pat atmetė naują bendrą ES skolinimąsi, pareikalavo išlaikyti griežtą ES finansavimo susiejimą su teisinės valstybės principais ir paragino ES institucijas didėjančias užduotis vykdyti nedidinant darbuotojų skaičiaus. 
	EU-Finanzrahmen: EU-Regierungschefs fordern Kürzungen am Budgetentwurf | DIE ZEIT

